Seks initiativer

ÅOP-loft: I dag bliver der udbudt lån med årlige omkostning i procent (ÅOP) på mere end 800. Med aftalen forbydes alle forbrugslån, der har en ÅOP over 35 procent. Det vil sige, at hvis du for eksempel låner 10.000 kroner, så kan du maksimalt betale 3.500 kroner i renteudgifter årligt.

Markedsføringsforbud: Det betyder, at virksomheder, der udbyder lån med en ÅOP over 25 procent ikke må markedsføre nogen forbrugslån overhovedet. Det bliver dermed forbudt at reklamere for de dyre kviklån i busser og tog. Desuden indføres et forbud mod markedsføring af kviklån på TV i sammenhæng med spil og gambling.

Omkostningsloft: Konkret indføres et omkostningsloft, så man maksimalt kan betale det dobbelte af lånet tilbage i renter, gebyrer og afdrag samlet set. Altså, hvis du låner 10.000 kroner, kan du maksimalt betale 20.000 kroner tilbage lige meget hvor lang løbetid lånet har.

Desuden er der i aftalen penge til gældsrådgivning, ny lovgivning om at lån mellem privatpersoner skal følge sammen regler som resten af markedet og en styrkelse af undervisningen i privatøkonomi i de danske folkeskoler og ungdomsuddannelser.

Kilde: Erhvervsministeriet.